claves
Store norske leksikon,Kunst og estetikk,Musikk,Populærmusikk,Verdensmusikk
Claves er et opprinnelig cubansk rytmeinstrument som består av to 15 til 20 centimeter lange runde trestaver som slås mot hverandre. Instrumentet er viktig i salsa og cubansk musikk, for eksempel cha-cha-cha og rumba, og brukes også i vestlig populær- og kunstmusikk.
Clave er også navnet på det rytmiske ostinatet over to takter som spilles på instrumentet i cubansk musikk. Dette er det rytmiske grunnlaget som alle de andre instrumentene forholder seg til. Clavesrytmen finnes i to grunnformer: son-clave og rumba-clave.I Vest-afrika finnes clavesrytmen i en rekke folkelige musikktradisjoner. I brasiliansk bossa nova spilles en lignende rytme som kantslag på skarptrommen. Les mer i Store norske leksikon musikk på Cuba salsa musikkinstrumenter